Cuneiform Tablet TC 3 41
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-ku-bi-im qí-bi-ma um-ma pu-šu-ke-en₆ ù i-na-a-ma 10 ma-na KÙ.BABBAR ma-áš-qá-al-tum i ša šé-ep pu-šu-ke-en₆ i-ší-qí-il₅-ma 10 GÍN ṣí-ib-tum KÙ.BABBAR ma-sú-ḫu-um i-bi-ší-ma 15 GÍN ki-ib-sà-tum ŠU.NÍGIN 10.33333 ma-na 5 GÍN ŠÀ.BA 10 GÍN ša-du-a-tám ni-dí-in-ma 10 ma-na 15 GÍN KÙ.BABBAR ku-nu-ki-ni a-šùr-ma-lik na-áš-a-kum um-ma pu-šu-ke-en₆-ma u₄-mu tám-kà-ri-kà ša šé-pí-a 3 ITU.KAM a-ḫu-ru 10 ma-na 17 GÍN KÙ.BABBAR ša šu-ku-bi-im ša-du-a-sú ša-bu 6 GÍN a-na PUZUR₄-a-šùr mì-ma a-nim a-na a-šùr-ma-lik ap-qí-id IGI PUZUR₄-a-šùr DUMU šu-lá-ba-an IGI PUZUR₄-a-šur DUMU šu-{d}EN.LÍL IGI dan-a-šùr